CELEX: 32018D0085
Language: bg
Date: 2018-01-18 00:00:00
Title: Решение за изпълнение (ЕС) 2018/85 на Комисията от 18 януари 2018 година за изменение на Решение за изпълнение (ЕС) 2016/715 за определяне на мерки по отношение на някои плодове с произход от някои трети държави за предотвратяване на въвеждането и разпространението в Съюза на вредителя Phyllosticta citricarpa (McAlpine) Van der Aa (нотифицирано под номер С(2018) 92)

20.1.2018   
            
            
               BG
            
            
               Официален вестник на Европейския съюз
            
            
               L 16/11
            
         РЕШЕНИЕ ЗА ИЗПЪЛНЕНИЕ (ЕС) 2018/85 НА КОМИСИЯТА
   от 18 януари 2018 година
   за изменение на Решение за изпълнение (ЕС) 2016/715 за определяне на мерки по отношение на някои плодове с произход от някои трети държави за предотвратяване на въвеждането и разпространението в Съюза на вредителя Phyllosticta citricarpa (McAlpine) Van der Aa
   
      
         (нотифицирано под номер С(2018) 92)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               С Директива 2000/29/ЕО се установяват защитни мерки срещу въвеждането и разпространението на вредители по растенията или растителните продукти в Съюза.
            
         
               (2)
            
            
               В част А, раздел I, точка 16 от приложение IV към Директива 2000/29/ЕО се предвиждат специални изисквания за въвеждането и движението в Съюза на плодове от Citrus L., Fortunella Swingle и Poncirus Raf и техните хибриди.
            
         
               (3)
            
            
               С Директива за изпълнение (ЕС) 2017/1279 на Комисията (2) в част А, раздел I от приложение IV към Директива 2000/29/ЕО бе въведена точка 16, подточка 4, буква д). С посочената буква се въвеждат защитни мерки срещу вредителя Phyllosticta citricarpa (McAlpine) Van der Aa по отношение на плодовете от Citrus L., Fortunella Swingle, Poncirus Raf. и техните хибриди, с изключение на плодовете от Citrus aurantium L. и Citrus latifolia Tanaka (наричани по-нататък „посочените плодове“), предназначени за промишлена преработка.
            
         
               (4)
            
            
               С Решение за изпълнение (ЕС) 2016/715 на Комисията (3) се установяват мерки за предотвратяване на въвеждането и разпространението в Съюза на вредителя Phyllosticta citricarpa (McAlpine) Van der Aa, които се прилагат по отношение на посочените плодове с произход от Аржентина, Бразилия, Южна Африка и Уругвай.
            
         
               (5)
            
            
               Посочените плодове с произход от Аржентина, Бразилия, Южна Африка и Уругвай, предназначени изключително за промишлена преработка в сок, следва да продължат да се въвеждат и придвижват в Съюза в съответствие със специалните изисквания, установени в глава III от Решение за изпълнение (ЕС) 2016/715 и чрез дерогация от част A, раздел I, точка 16.4, буква д) от приложение IV към Директива 2000/29/ЕО. Това е необходимо, за да се гарантира непрекъснатата фитосанитарна защита на територията на Съюза срещу въвеждането на Phyllosticta citricarpa (McAlpine) Van der Aa върху посочените плодове с произход от изброените трети държави.
            
         
               (6)
            
            
               С Директива за изпълнение (ЕС) 2017/1279 в част А, раздел I от приложение IV към Директива 2000/29/ЕО бе въведена точка 16, подточка 6. С разпоредбите на тази точка се установяват защитни мерки срещу Thaumatotibia leucotreta (Meyrick) по отношение на плодове от определени видове от Citrus L. с произход от африканския континент. С цел да се осигури фитосанитарната защита на територията на Съюза срещу въвеждането на вредителя Thaumatotibia leucotreta (Meyrick) Решение за изпълнение (ЕС) 2016/715 следва да се прилага, без да се засягат посочените разпоредби.
            
         
               (7)
            
            
               Поради това Решение за изпълнение (ЕС) 2016/715 следва да бъде съответно изменено.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Изменения на Решение за изпълнение (ЕС) 2016/715
   Решение за изпълнение (ЕС) 2016/715 се изменя, както следва:
   
               1)
            
            
               Член 3, параграф 2 се заменя със следното:
               „2.   Параграф 1 от настоящия член се прилага, без да се засягат изискванията, установени в част A, раздел I, точки 16.1, 16.2, 16.3, 16.5 и 16.6 от приложение IV към Директива 2000/29/ЕО.“
            
         
               2)
            
            
               Член 8 се заменя със следното:
               „Член 8
               Въвеждане в Съюза и придвижване на територията му на посочените плодове, предназначени изключително за индустриална преработка в сок
               1.   Чрез дерогация от част A, раздел I, точка 16.4, буква д) от приложение IV към Директива 2000/29/ЕО посочените плодове с произход от Аржентина, Бразилия, Южна Африка или Уругвай, предназначени изключително за индустриална преработка в сок, се въвеждат и придвижват в Съюза само ако са спазени членове 9—17 от настоящото решение.
               2.   Параграф 1 от настоящия член се прилага, без да се засягат изискванията, установени в част A, раздел I, точки 16.1, 16.2, 16.3, 16.5 и 16.6 от приложение IV към Директива 2000/29/ЕО.“
            
         Член 2
   Адресати
   Адресати на настоящото решение са държавите членки.
   
      Съставено в Брюксел на 18 януари 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Директива за изпълнение (ЕС) 2017/1279 на Комисията от 14 юли 2017 г. за изменение на приложения I—V към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 184, 15.7.2017 г., стр. 33).
   
      (3)  Решение за изпълнение (ЕС) 2016/715 на Комисията от 11 май 2016 г. за определяне на мерки по отношение на някои плодове с произход от някои трети държави за предотвратяване на въвеждането и разпространението в Съюза на вредителя Phyllosticta citricarpa (McAlpine) Van der Aa (ОВ L 125, 13.5.2016 г., стр. 16).